OzLabs/hebrew-wiki-articles huggingface dataset:
ולדימיר שאינסקי

ולדימיר יָקובלֶביץ' שָאינסקי (ברוסית: Владимир Яковлевич Шаинский; 12 בדצמבר 1925 – 25 בדצמבר 2017) היה מלחין רוסי יהודי פופולרי.

==קורות חייו==
שאינסקי נולד למשפחה יהודית בקייב שבאוקראינה, ברית המועצות, שם למד לנגן בכינור בבית ספר למוזיקה. לימודיו נקטעו בשנת 1941 עם פרוץ מלחמת העולם השנייה, במהלכה משפחתו פונתה לטשקנט שבאוזבקיסטן; שאר המשפחה הנרחבת שנותרה בקייב נספתה בבאבי יאר. בטשקנט למד בקונסרבטוריון, ולאחר מכן התגייס לצבא האדום. עם תום המלחמה סיים את הכשרתו ככנר בקונסרבטוריון של מוסקבה.

בשנת 1950 ניגן שאינסקי בתזמורת של לאוניד אוטיוסוב, וכן עבד כמורה למוזיקה ומנהל מוזיקלי של להקות מחול. בהמשך למד קומפוזיציה בקונסרבטוריון בבאקו. יצירתו המוזיקלית הראשונה הייתה קטע לרביעיית מיתרים, אותה כתב ב-1963 במהלך לימודיו בקונסרבטוריון באקו. בשנת 1965 כתב סימפוניה לתזמורת.

בשנת 1965 עבר למוסקבה ולמד בכיתת אמן של גארא גאראייב.

במהלך הקריירה שלו כמלחין, שאינסקי כתב מספר רב של שירי ילדים. בין השאר הוא הלחין שירי משוררים, בהם מיכאיל טאניץ' ויוסף קרלר. הוא כתב שירים רבים לסדרות של סרטים מצוירים, סרטי ילדים ומחזות זמר. התפרסם בשירים שכתב לסדרות האנימציה "צ'בורשקה" ו"38 תוכים". בין שיריו הידועים נמנים "חייל הולך בעיר", "הפינה הקטנה של רוסיה" ו"כלב הולך לאיבוד". שיריו בוצעו על ידי זמרים וזמרות רבות, בהם ולנטינה טולקונובה ואמיל גורובץ. אחד השירים שהלחין לסדרה "צ'בורשקה" היה לשיר יום ההולדת ברוסיה. שאינסקי הירבה להופיע בטלוויזיה, נסע לסיבובי הופעות תכופים ברוסיה והתקבל בתשואות.

שאינסקי חיבר גם שירים רבים בשפת היידיש, המנוגנים כיום בלהקות כליזמר. מעט משיריו, בהם "החיוך" ו"הקרון הכחול", תורגמו לעברית.

הוא זכה בפרסים רבים, בהם פרס ברית המועצות (1981) ופרס "אמן העם" של הרפובליקה הסובייטית הפדרטיבית הסוציאליסטית הרוסית (1986).

==חייו הפרטיים==
בשנת 2000, לאחר שנים רבות בהן התגורר במוסקבה, שאינסקי עלה לישראל, בעקבות בנו ובני משפחה נוספים, והתגורר באשדוד. לכבוד יום הולדתו ה-75 הפיקה עיריית אשדוד אירוע לציון הקמתו של "תיאטרון מוזיקה" על שמו. העיתונות בשפה הרוסית דיווחה על האירוע, וראש הממשלה דאז, אריאל שרון, בירך את המלחין במברק.

ב-2007 היגר לסן דייגו, ארצות הברית.

שאינסקי היה נשוי שלוש פעמים, ונולדו לו שלושה ילדים (שני בנים ובת).

היה חבר במפלגת "רוסיה המאוחדת".

בשנותיו האחרונות לקה שאינסקי בבריאותו ועבר מספר ניתוחים. ולדימיר שאינסקי נפטר מסרטן שלפוחית השתן ב-25 בדצמבר 2017, בגיל 92, בבית חולים בסן דייגו.

==גלריה==
<gallery mode=packed heights="250px">
קובץ:Grave of Vladimir Shainsky.jpg|קברו של ולדימיר שאינסקי בבית העלמין טרויקורובסקויה שבמוסקבה
</gallery>

==קישורים חיצוניים==

* 
* 

קטגוריה:מלחינים יהודים רוסים
קטגוריה:מלחינים יהודים אוקראינים
קטגוריה:מלחינים סובייטים
קטגוריה:יהודים סובייטים
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1925
קטגוריה:רוסים שנפטרו ב-2017
פורד טאונוס P3

פורד טאונוס P3 (בגרמנית: Ford Taunus P3) היא מכונית משפחתית מתוצרת יצרנית הרכב Ford-Werke GmbH, (פורד גרמניה), חברת בת של קונצרן הרכב פורד, אשר יוצרה בין השנים 1960–1964.

דגם "פורד טאונוס P3" קרוי גם "Ford Taunus 17M", ו"Ford Taunus 17M P3".

שם הדגם הנפוץ ביותר במשך השנים ועד היום הוא "פורד טאונוס 17m".

==פורד טאונוס P3==
יוצרו 669,731 יחידות, כולל 86,010 יחידות מדגם הסטיישן.

תאוצת דגם "פורד טאונוס P3" בין 0-100 קמ"ש היא 22 שניות (למנוע 1,498 סמ"ק, המפיק 55 כ"ס)

תאוצת דגם "פורד טאונוס P3" בין 0-100 קמ"ש היא 20.5 שניות (למנוע 1,698 סמ"ק המפיק 60 כ"ס)

תאוצת דגם "פורד טאונוס P3" בין 0-100 קמ"ש היא 17.5 שניות (למנוע 1,698 סמ"ק המפיק 65 כ"ס)

תאוצת דגם "פורד טאונוס P3" בין 0-100 קמ"ש היא 17 שניות (למנוע 1,758 סמ"ק המפיק 70 כ"ס)

תאוצת דגם "פורד טאונוס P3" בין 0-100 קמ"ש היא 15 שניות (למנוע 1,758 סמ"ק המפיק 75 כ"ס)

==תצורות פורד טאונוס P3==

* סדאן - 2 דלתות
* סדאן - 4 דלתות
* קבריולה - 2 דלתות
* סטיישן - 3 דלתות

==דרגות גימור "פורד טאונוס P3"==
* בסיס
* deLuxe

==ייצור "פורד טאונוס P3"==
* 1960 - 29,944 יחידות
* 1961 - 168,430 יחידות
* 1962 - 193,378 יחידות
* 1963 - 164,646 יחידות
* 1964 - 97,658 יחידות

== תמונות ==
<gallery mode="packed" heights="100">
קובץ:Ford Taunus Badewanne Taubertal.JPG | פורד טאונוס P3, בתצורת 2 דלתות
קובץ:Ford TaunusP3 17M 1961 2.JPG | פורד טאונוס P3, שנת 1961 
קובץ:Ford 17m P3 Taunus (1).JPG | פורד טאונוס P3
קובץ:Ford 17M P3, 1961, Lenkrad (2017-06-11 Sp).JPG | פורד טאונוס P3 - מבט לתא הנהג
קובץ:Ford 17M TS.jpg | פורד טאונוס P3 - מבט לתא הנהג ולוח מחוונים
קובץ:Ford 17 M P3, Bj. 12-1961 (2017-06-11 Sp).JPG | פורד טאונוס P3, שנת 1961 
קובץ:1964 Ford Taunus P3 dash.jpg | פורד טאונוס P3 - קבריולה
קובץ:Ford 17 M Cabrio (3579114968).jpg | פורד טאונוס P3 - קבריולה
קובץ:Ford 17M Cabriolet (4646646389).jpg | פורד טאונוס P3 - קבריולט
| פורד טאונוס P3 - סטיישן
קובץ:Ford Taunus 17 M dutch licence registration EL-45-02 pic3.JPG | פורד טאונוס P3 - סטיישן
קובץ:Ford Taunus 17 M dutch licence registration EL-45-02 pic2.JPG | פורד טאונוס P3 - סטיישן
</gallery>

==ראו גם==
* פורד
* פורד טאונוס G93A
* פורד טאונוס P2
* פורד טאונוס P5
* פורד טאונוס P6
* טאונוס 12M
* טאונוס 20M
* פורד טאונוס TC

==לקריאה נוספת==
* [http://www.ford-m-modelle.de/ סדרת m פורד] (ford-m-modelle)
* [https://web.archive.org/web/20180101200141/http://autoportal.hr/clanak/vremeplov-ford-taunus-p3-1960-1964 פורד טאונוס P3 - תמונות] (autoportal.hr/clanak/vremeplov-ford-taunus-p3-1960-1964 )

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-1960
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
P3
קטגוריה:כלי רכב המורכבים בגרמניה
אלפא במזבח

α במזבח הוא הכוכב השני בבהירותו בקבוצת הכוכבים מזבח עם בהירות נראית מדרגה 2.95 (בהיר מעט פחות מ-β במזבח למרות שציוני באייר שלהם מרמזים את ההפך), שנמצא במרחק של כ-267 שנות אור ממערכת השמש. כמו כל כוכבי הקבוצה, אין לכוכב שם משלו, למרות שהקבוצה הייתה ידועה בעת העתיקה והיא אחת מ-48 הקבוצות שהגדיר תלמי. הכוכבים α במזבח, σ במזבח שמצפון לו ו-β במזבח שמדרום לו, ייצגו במיתולוגיה הסינית עלי ונקראו בסינית "צ'וּ" ולפעמים השם צ'ו ניתן לכוכב α במזבח במקום לשלושת הכוכבים.

==מאפיינים==
α במזבח הוא כוכב הסדרה הראשית מסוג ספקטרלי B2 Vne כאשר התוספת ne משמעותה שלכוכב ספקטרום פליטה וספקטרום בליעה כאשר הפסים רחבים כתוצאה מחומר שנע במהירות גבוהה סביב הכוכב. מסתו של α במזבח מוערכת בכ-9.6 מסות שמש ורדיוסו כ-4.8 רדיוסי שמש. טמפרטורת פניו היא כ-18,000 קלווין והוא קורן בעוצמה גדולה פי 380 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול, כך שעוצמת הארתו הכוללת היא למעשה פי 5,800 מזו של השמש. בדומה לכוכבים אחרים מסוגו, α במזבח מסתובב על צירו במהירות גבוהה מאוד של כ-300 קילומטר בשנייה. כתוצאה מכך הוא מעיף חומר מאזור קו המשווה שלו שיוצר דיסקת חומר עם מסה של כחצי מיליארדית מסת שמש, המקיפה אותו ומגיעה למרחק של פי 33 מרדיוס הכוכב עצמו (כ-160 רדיוסי שמש) ואז נקטעת בפתאומיות. ייתכן שהסיבה לחיתוך החד של הדיסקה היא קיומו של בן זוג עמום שמקיף את α במזבח במרחק זה וספח אליו את החומר, אך לא נמצאו ראיות ישירות לקיומו של בן זוג כזה. החומר שבדיסקה מיונן מהקרינה העל-סגולה שנפלטת מהכוכב ויוצר את ספקטרום הפליטה. החומר שבדיסקה גם יוצר ספקטרום בליעה ובשל המהירות הגבוהה שלו, נגרמת הרחבת דופלר של הפסים. בהירותו של הכוכב משתנה במספר עשיריות של דרגת בהירות בתדירות של כמעט יממה אחת (כ-23.5 שעות), תדירות שתואמת את תדירות הסיבוב של הכוכב על צירו. השתנות דומה נצפתה בכוכבים נוספים מסוג זה, אך לא ברור מהו המנגנון שגורם לה.

== קישורים חיצוניים ==
* [http://stars.astro.illinois.edu/sow/alphaara.html α במזבח] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג B
קטגוריה:קבוצת הכוכבים מזבח
שירלי ארדל מייסון

שירלי ארדל מייסון (25 בינואר 1923 - 26 בפברואר 1998) הייתה אישה שסבלה מפיצול אישיות, הפרעה נפשית הקרויה כיום הפרעת זהות דיסוציאטיבית. סיפור חייה עובד לספר בו העלילה שונתה כדי לטשטש את זהותה האמיתית, הספר פורסם בשנת 1973 ונקרא סיביל. שני סרטים הופקו בעקבות הספר, האחד בשנת 1976 והשני בשנת 2007. הן בספר והן בסרטים, הדמות הראשית נקראה "סיביל איזבל דורסט" כדי להגן על זהותה האמיתית, אם כי בכתוביות בסופו של הסרט משנת 2007 מוצג שמה המלא.

==ביוגרפיה==
מייסון נולדה וגדלה בדודג' סנטר, עיר במינסוטה, בתם היחידה של וולטר וינגפילד מייסון (נגר וארכיטקט) ומרטה אליס "מייטי" אטקינסון. אימה של שירלי שכונתה בספר "הייטי", תוארה על ידי תושבי העיר כ"מוזרה", לדברי בטי כריסטנסן שהייתה שכנתם. "היה לה צחוק כמו של מכשפה, היא לא נהגה לצחוק הרבה, אך כאשר היא צחקה הדבר נשמע כמו חריקה". בטי אף סיפרה שמרטה נהגה לשוטט ברחוב בשעות מאוחרות ולהביט בחלונות הבתים. בשלב מסוים בחייה היא אובחנה כפי הנראה כסובלת מסכיזופרניה.

מייסון סיימה את לימודיה התיכוניים בשנת 1941, והחלה ללמוד אומנות באוניברסיטת מינסוטה. בתחילת שנות החמישים מייסון עבדה כמורה מחליפה והחלה ללמוד באוניברסיטת קולומביה. במשך תקופה ארוכה סבלה מאמנזיה ומהתמוטטות רגשית, עד שהחלה בטיפולי פסיכותרפיה אצל קורנליה ווילבור. השיחות ביניהן מהוות את עיקר הספר. מהשנים 1968 עד 1973 לימדה אומנות במכללת ריו גרנדה.

כמה אנשים מעיר הולדתה שקראו את הספר סיביל, זיהו מיד את הקשר בין הדמות הספרותית לבין שירלי. באותה התקופה מייסון פתרה את הבעיות מעברה ועברה לגור במערב וירג'יניה. זמן מה לאחר מכן עברה לגור בלקסינגטון קנטקי בה חייתה בשכנות לווילבור. היא לימדה אומנות במכללה הקהילתית בעיר והציגה את עבודותיה מחוץ לביתה במשך מספר שנים.

ווילבור אובחנה כבעלת סרטן השד בשנת 1990 אך סירבה לקבל טיפול רפואי. הגידול שלה היה שפיר ונעלם. בשנה שלאחר מכן לקתה במחלת פרקינסון. מייסון עברה לגור עימה כדי לסעוד אותה עד למותה של ווילבור בשנת 1992. מייסון נפטרה בעצמה מסרטן השד ב-26 בפברואר 1998.

==סיביל==
ספרה של פלורה רת'ה שרייבר, סיביל - "סיפורה האמיתי של האישה בעלת 16 הזהויות", מבוסס על סיפור חייה של מייסון ובו שמות הדמויות ופרטים נוספים שונו כדי להגן על פרטיותה. לפי הספר מייסון סבלה מפיצול אישיות חריף בעקבות התעללות מינית בהיותה ילדה מצד אימה, שלפי ווילבור הייתה ככל הנראה סכיזופרנית.

הספר עובד לסרט קולנוע מצליח בו כיכבו סאלי פילד וג'ואן וודוורד בשנת 1976. הסרט קיבל גרסה מחודשת בשנת 2007 בכיכובן של ג'סיקה לאנג ותמי בלאנשרד.

==מחלוקת==
אנשי מקצוע שונים ביקרו את מצבה הנפשי של שירלי ואת הטיפול שקיבלה מווילבור. הפסיכיאטר הרברט שפיגל נפגש עם שירלי כאשר ויילבור הייתה בחופשה, וטען כי זו האחרונה מנצלת את שירלי לטובת רווח כספי. לדבריו, שירלי הייתה היסטרית וווילבור היא זו שגרמה לה להאמין שהיא סובלת מהפרעת פיצול אישיות.

מבקרים אחרים טענו כי שירלי סבלה מאנמיה ממארת או מהפרעה פסיכוגנית. חלקם טענו ששירלי וווילבור הונו את הציבור ועשו הון מתעשייה המושתת על זיכרון מודחק. מנגד, היו עיתונאים שהשיגו את הקלטות הטיפול בין שירלי לבין ווילבור, ניתחו אותם ואמרו שאין בהן שום מרמה וששירלי אכן התגברה על ההפרעה שלה.

==קישורים חיצוניים==
* 

==הערות שוליים==

קטגוריה:אישים המתמודדים עם הפרעת זהות דיסוציאטיבית
קטגוריה:אישים שנכתבו רומנים על-פי חייהם
קטגוריה:אמריקאיות שנפטרו מסרטן השד
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-1998
קטגוריה:אמריקאים שנפטרו ב-1998
גל הלם נע

בהידרודינמיקה, גל הלם נע הוא גל הלם אשר עובר דרך תווך של זורם (לרוב גז) עם מהירות יחסית למהירות הזורם אשר כבר מהווה את התווך. לפיכך, דרושות התאמות עבור הקשרים של גל הלם ניצב כדי לחשב את תכונות הגז בתווך לפני ואחרי גל ההלם הנע. הכרת נושא גלי ההלם הנעים חשובה ללימוד התופעות המתרחשות בעת פיצוץ, לצד שימושים נוספים.

== התאוריה ==
סכמת מהירויות יחסיות לגז ולגל ההלם הנע עבור הפיתוח התאורטי.
כדי לפתח את המשוואות התאורטיות לגל הלם נע, ניתן להתחיל בסימון האזור שלפני גל ההלם בכתיב תחתון 1 ואת האזור שאחרי גל ההלם בכתיב תחתון 2. ניתן לראות זאת באיור, כאשר גל ההלם מתקדם ימינה. 
מהירות הגז בתווך מסומנת באות u, הלחץ באות p, ומהירות הקול המהירות היחסית בין הגל לגז היא W, כלומר מהירות הגל הכוללת, שווה u<sub>1</sub> + W.

כעת ניתן להתבונן במערכת ייחוס אשר נעה יחד עם גל ההלם. כלומר מנקודת המבט של גל ההלם מערכת הצירים נייחת, אך הגז באזורים 1 ו-2 נע במהירות יחסית למערכת הצירים. סימון אזור 1 באות x ואזור 2 באות y מוביל לביטוי המהירויות היחסיות של גל ההלם:
:<math>\ u_y = W + u_1 - u_2,</math>

:<math>\ u_x = W.</math>

באמצעות המהירויות היחסיות הללו, תכונות הגז באזורים שלפני ואחרי גל ההלם ניתנות להגדרה כדלקמן, כאשר הטמפרטורה של הגז מסומנת באות T, הצפיפות באות ρ, ומספר מאך באות M:

:<math>\ p_1 = p_x \quad ; \quad p_2 = p_y \quad ; \quad T_1 = T_x \quad ; \quad T_2 = T_y,</math>

:<math>\ \rho_1 = \rho_x \quad ; \quad \rho_2 = \rho_y \quad ; \quad a_1 = a_x \quad ; \quad a_2 = a_y,</math>

:<math>\ M_x = \frac{u_x}{a_x} = \frac{W}{a_1},</math>

:<math>\ M_y = \frac{u_y}{a_y} = \frac{W + u_1 - u_2}{a_2}.</math>

עם סימון יחס קיבול החום של הגז באות γ, מהירות הקול, הצפיפות ויחסי הלחצים יכולים להתקבל מהקשרים הבאים:

:<math>\ \frac{a_2}{a_1} = \sqrt{1 + \frac{2(\gamma - 1)}{(\gamma + 1)^2}\left[\gamma M_x^2 - \frac{1}{M_x^2} - (\gamma - 1)\right]},</math>

:<math>\ \frac{\rho_2}{\rho_1} = \frac{1}{1-\frac{2}{\gamma + 1}\left[1 - \frac{1}{M_x^2}\right]},</math>

:<math>\ \frac{p_2}{p_1} = 1 + \frac{2\gamma}{\gamma + 1}\left[M_x^2 - 1\right].</math>

יש לזכור כי המשוואות לעיל הן עבור גל הלם המתקדם ימינה. עבור גל המתקדם שמאלה, יש להחליף את האינדקסים x ו-y ולקבל כי:

:<math>\ u_y = W - u_1 + u_2,</math>

:<math>\ M_y = \frac{W - u_1 + u_2}{a_2}.</math>

== ראו גם==
* גל הלם
* גל הלם משופע
* גל הלם ניצב
* זרימה דחיסה
* גל התפשטות

== קישורים חיצוניים ==
* [http://www.grc.nasa.gov/WWW/K-12/airplane/bgc.html NASA Beginner's Guide to Compressible Aerodynamics]

== הערות שוליים ==
<div style="direction: ltr;">

</div>

קטגוריה:אווירודינמיקה
קטגוריה:הידרודינמיקה
מרדכי מלכא

הרב מרדכי מלכא (נכתב גם מלכה, נולד בכ"ג בטבת תשי"ג, ינואר 1953) הוא רבה הראשי הספרדי של אלעד. משמש גם כממלא מקום הרב הראשי של הרצליה. ונשיא מוסדות תורה.

== ביוגרפיה ==
נולד במרוקו ללאה ולרב יהודה מלכא. בשנת תשט"ז עלתה משפחתו לישראל והתיישבה בנתיבות.

למד כשלוש שנים בישיבת תומכי תמימים בלוד, וכן בישיבה קטנה נווה ארץ ובישיבת קול תורה אצל הרב שלמה זלמן אוירבך. בסוף שיעור א' עבר ללמוד בישיבת שארית יוסף בבאר יעקב, בהזמנת ראש הישיבה הרב נסים טולדנו, שהיה מכין עמו את השיעור לתלמידים. עוד לפני שנישא שימש כמשיב בישיבת נווה ארץ במשך שש שנים והוסמך על ידי בד"צ העדה החרדית בירושלים כשוחט ובודק.

כשנתיים לאחר נישואיו, החל ללמד בישיבת אור גאון בראשות הרבנים פחימא ואלקריף.

בהמשך למד בכולל חזון־איש, שם הוציא לאור את ספרו הראשון "אמרי מרדכי" על צורת אותיות סת"ם והלכותיהם. בהמשך עבר לכהן כראש כולל "כתר תורה" של הרב אלעזר אלבז, רבה של גבעת שמואל, במשך כ-12 שנים, כשבד בבד הוא עשה שימש בבית ההוראה של הרב שמואל הלוי ואזנר והרב נסים קרליץ.

בשנת תשנ"ז, 1997 התמנה לרב העיר אלעד, בתמיכת הרב עובדיה יוסף ומפלגת ש"ס. עם כניסתו לרבנות הקים הרב מלכא שורה של מוסדות חינוך, ממעונות ועד ישיבה קטנה והוא נושא גם בעול קיומם. כן עומד בראש כולל 'לקח טוב' ומוסדות 'אור המלך'.

בשנת 2014 הודיע הרב מלכא על התמודדותו לתפקיד הרב הראשי לירושלים. בבחירות שהתקיימו הוא לא זכה לתמיכה של איש מאנשי הגוף הבוחר.

הרב מלכא מגיש טור שבועי בפרשת השבוע באתר בחדרי חרדים.

לאחר פטירתו של רב העיר הרצליה הרב יצחק יחיאל יעקבוביץ בשנת ה'תשע"ט (2019), הוסמך הרב מלכא, למלא את מקומו באופן זמני על ידי מועצת הרבנות הראשית עד לבחירת רב חדש.

בסיוון תש"ף הגישה מזכירות הרבנות הראשית לישראל בקשה להאריך את כהונתם של רבני העיר אלעד, הרב זלמן גרוסמן והרב מרדכי מלכא, עקב הגעתם לגיל 70. משפחת הרב מלכא טוענים שלמרות שבתעודת הזהות שלו מופיע שבשנה זו הוא מגיע לגיל 70, זה לא נכון מכיוון שעלה לישראל ממרוקו בזמן שלא הנפיקו תעודות זהות וזה לא משקף את גילו האמיתי.

==מספריו==
* דרכי המלך הלכות ראש השנה ויום הכיפורים
* דרכי המלך הלכות בין המצרים ותשעה באב
* דרך המלך הלכות שבת, 3 כרכים
* דרך המלך הלכות נידה
* בן איש חי על הלכות חנוכה ופורים
* בן איש חי על חג השבועות ויום טוב
* בן איש חי על חג הפסח

==קישורים חיצוניים==
* 
*[https://mobile.kikar.co.il/tag/הרב%20מרדכי%20מלכא הרב מרדכי מלכא] באתר כיכר השבת
* 

==הערות שוליים==

קטגוריה:אלעד: רבנים
קטגוריה:רבני ערים בישראל
קטגוריה:עולים בשנות ה-1950
קטגוריה:ישראלים שנולדו ב-1953
אלן ברסה

אלן ברסה (באלפבית לטיני: Alain Berset; נולד ב-9 באפריל 1972) הוא פוליטיקאי שווייצרי, שכיהן כנשיא שווייץ בשנים 2018 וב-2023, וכיהן גם כחבר המועצה הפדרלית של שווייץ בין השנים 2012 ועד 2023.

== ביוגרפיה ==
ברסה נולד בפריבור ב-9 באפריל 1972, בנם של מוֹרֶה ומוכרת ספרים. הוא למד מדע המדינה וכלכלה באוניברסיטת נשאטל, שם היה למוסמך אוניברסיטה במדע המדינה ב-1996 וקיבל תואר דוקטור בכלכלה ב-2005. עבודת הדוקטורט שלו הייתה בנושא השפעתה של ההגירה בינלאומית על תנאי העבודה המקומיים.

ברסה עבד כעוזר מרצה וחוקר במכון לכלכלה אזורית באוניברסיטת נשאטל מ-1996 ועד 2000, כשעבר למכון למחקר כלכלי בהמבורג שבגרמניה בהמשך שנה זו. באותה השנה היה חבר באספה המכוננת של הקנטון פריבור וכיהן כנשיא הקבוצה הפרלמנטרית הסוציאל-דמוקרטית של הקנטון עד 2004. הוא כיהן גם בפרלמנט הקהילתי של בלפאקוס בשנים 2001–2003. ב-2002, נתמנה ליועץ אסטרטגי עבור המחלקה לעניינים כלכליים של נשאטל.

ב-2011 נבחר לכהן במועצת הברית (ממשלת שווייץ) והחל בכהונתו בה ב-2012, בתפקיד שר הפנים (ראש המחלקה לענייני פנים) במקומו של דידייה בורקהלטר, שנתמנה לשר החוץ.

ב-2017 כיהן כסגן נשיאת שווייץ דוריס לויטהרד ובשנת 2018 היה נשיא שווייץ, במקביל לתפקידו כשר הפנים. כיהן כנשיא שווייץ גם בשנת 2023. ביוני 2023, הודיע כי בסוף השנה יפרוש מחברותו במועצה הפדרלית. הוא סיים את תפקידו ב-31 בדצבמבר 2023.

== חיים אישיים ==
ברסה נשוי למוריאל זנדר-ברסה ואב לשלושה ילדים. המשפחה מתגוררת בביפו (Belfaux), כפר השוכן ליד עיר הולדתו פריבור.

==קישורים חיצוניים==

* 

== הערות שוליים ==

קטגוריה:נשיאי שווייץ
קטגוריה:שרי ממשלת שווייץ
קטגוריה:שרי פנים
קטגוריה:שווייצרים שנולדו ב-1972
Kanal 11 (שוודיה)

Kanal 11 (נקרא גם TV11) הוא ערוץ טלוויזיה מסחרי שוודי הנמצא בבעלות האחים וורנר דיסקברי , שבבעלותה גם ערוצים Kanal 5 ו-Kanal 9. הערוץ משדר דרמות, סיטקומים, תוכניות בידור ומציאות.

== היסטוריה ==
מאז הושק תחת השם TV11 ב-19 בינואר 2011 והחליף את TV400. קהל היעד שלו היה אז שוודים בגילאי 15-39, אם כי היום קהל היעד שלו הוא נערות צעירות.

הערוץ החליף את MTV בשידורים האנלוגיים של Com-Hem.

ב-1 ביוני 2013 הועבר הערוץ מידי קבוצת TV4 לידי האחים וורנר דיסקברי לאחר רכישת הערוץ. הערוץ שינה את שמו מ-TV11 ל-Kanal 11 ב-1 באוקטובר 2013 ושינה את קהל היעד שלו לנערות צעירות.

== גלריה ==
<gallery widths="170" heights="170" perrow="5">
קובץ:Tv11.jpg|סמליל הערוץ 2011-2013
קובץ:K11 Logotyp.jpg|סמליל הערוץ בין 2013-היום
</gallery>

== תוכניות ==
* האח הגדול 2015
* רוק 30
* אמריקן איידול
* קליפורניקיישן
* תיק קר
* קוגר טאון
* המירוץ לדראג של רו פול
* המתים המהלכים
* סודות ההתבגרות

== קישורים חיצוניים ==

* 

== הערות שוליים ==

קטגוריה:ערוצי טלוויזיה שוודיים
Downtown (שיר של אניטה)

Downtown (בעברית: מרכז העיר) הוא סינגל שהוקלט על ידי הזמרת הברזילאית אניטה, בשיתוף הזמר הקולומביאני ג'יי באלווין. השיר יצא לאור ב-19 בנובמבר 2017, כסינגל שלא נכלל באף אלבום. בסמוך ליציאתו עלה השיר לספוטיפיי לשאר רשתות הזרמות המדיה.

שיר זה הוא שיתוף הפעולה השני של השניים, כאשר בעבר התארחה אניטה ברמיקס שיצא עבור השיר "Ginza", של באלווין. בנוסף לכך, השיר יצא במסגרת הפרויקט של אניטה בשם צ'ק מאט, שבו היא מוציאה שיר חדש בכל חודש.

עם יציאתו נכנס השיר אל המקום ה-1 במצעד שירי הפופ שבברזיל, ה-37 במצעד הקולומביאני, וה-13 במצעד שבפורטוגל.

== רקע וכתיבה ==
השיר נכתב על ידי אניטה, ג'יי באלווין, סקיי רומפינדו וג'סטין קוילס, והופק על ידי רומפינדו גם כן. את השיר פרסמה אניטה לראשונה באינסטגרם, ובנוסף לכך גם הצצות אל תוך הוידאו קליפ שצולם עבורו.

לפני יציאתו של השיר הזה, יצא השיר "Is That for Me", במסגרת אותו פרויקט. השיר היה בשיתוף הדיג'יי אלסו, והוא נכתב בשפה האנגלית והספרדית.

== וידאו קליפ ==
הוידאו קליפ הרשמי של השיר צולם על ידי הבמאי ברונו איגלוטי בניו יורק ב-7 בנובמבר 2017. אניטה נסעה לניו יורק למספר פגישות של קידומי מכירות ולאחר מכן נפגשה עם באלווין ואיגלוטי, כדי לדון על הקליפ. איגלוטי ואניטה עבדו בעבר על כמה קליפים של אניטה, אשר כללו בין היתר את "Paradinha" ו-"Sua Cara". אניטה ובלוויין הפיצו לראשונה את הקליפ על ידי פרסום סדרה של כמה תמונות וסרטונים, מאחורי הקלעים על ברשתות החברתיות. הקליפ יצא בסופו של דבר ב-20 בנובמבר 2017, יום לאחר הופעת הבכורה על שירותי הזרמה וחנויות המוזיקה המקוונות.

הקונספט של הסרטון הוא חקר היקום הזוהר של בתי הקזינו של פריז בשנות ה-40, והוא מציג את אניטה ואת באלווין כשני רמאים הגונבים את כספם של שחקני קזינו אחרים. התלבושות שבהן השתמשה אניטה הציגו תערובת של בגדים מחנות הכלבו C & A - הנותנת חסות בפרויקט צ'ק מאט - עם אלמנטים ואביזרים נוספים שעוצבו ונוצרו על ידי מעצבים שונים.

== רשימת השמעה ==
*הורדה דיגיטלית

# Downtown" – 3:13"

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארגנטינה (CAPIF)
|פלטינה
|20,000
|-
!איטליה (FIMI)
|זהב
|25,000<small href="קטגוריה:שירים שנכתבו על ידי אניטה"></small>
|-
!ארצות הברית (RIAA)
|פלטינה 6× <small>(לטיני)</small>
|360,000<small href="קטגוריה:שירים שנכתבו על ידי אניטה"></small>
|-
!ספרד (PROMUSICAE)
|פלטינה 2×
|80,000
|-
!פורטוגל (AFP)
|פלטינה
|10,000<small href="קטגוריה:שירים שנכתבו על ידי אניטה"></small>
|-
| colspan="3" |<small href="קטגוריה:שירים שנכתבו על ידי אניטה"> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי אניטה
קטגוריה:שירים בפורטוגזית
קטגוריה:שירים שנכתבו על ידי אניטה
קטגוריה:סינגלים שהגיעו למקום הראשון במצעד הרשמי של גלגלצ
אל-כום

אל-כום (בערבית: الكوم) הוא כפר פלסטיני השוכן כ-13 ק"מ ממערב לחברון, וכ-2 קילומטר ממזרח לקו הירוק. בשנת 2007 נמנו בו 2,568. מועצת הכפר אל-כום הוקמה בשנת 1995 כאיחוד של הכפרים: אל-כום והכפרים הסמוכים אל מורק, בית מקדום, חומסה (חומצה).
==היסטוריה==

סמוך לגרעין העתיק של הכפר נמצאת "תל אל כום" (או "ח'רבת אל-קום"), לפי עדויות ארכאולוגיות הכפר היה מיושב כבר מתקופת הברונזה הקדומה. בצדו הדרומי של התל מספר מערות קבורה. בחפירות במקום נמצאו שתי כתובות בעברית מהמאות 7–8 לפני הספירה, באחת מהן שתוארכה למאה ה-7 לפני הספירה נכתב: ”לְעוֹפַי בֶּן נְתַנְיָהוּ [הַ]חֶדֶר הַזֶּה“.

===התקופה הרומית והביזנטית===
בכפר מספר אתרים מהתקופות הרומית והביזנטית: "ח'רבת חומס'ה" ("ח'רבת חומצה"), "ח'רבת בית מקדום" ו"ח'רבת אל מורק" (נקרא גם "אל-מוורק"), בה נשתמרו שרידי מבנה מפואר מוקף חומה מהתקופה ההרודיאנית המכונה "ארמון חלקיה". האתר כולל שרידי מבנה ששטחו 40x40 מ' ובו בית מרחץ, מערכת של תעלות מים וחדרים מצופים טיח צבעוני. באתר נמצאו מטבעות, שהמאוחרים שבהם משנת 68 לספירה.

===התקופה העותמאנית===
הכפר מוזכר בסקר של הקרן לחקר ארץ ישראל משנת 1883.
===לאחר 1967===
מאז מלחמת ששת הימים ב-1967, אל-כום נמצאת תחת שלטון ישראלי. לאחר הסכם אוסלו, השטח הבנוי של אל-כום והכפרים הסמוכים אל מורק ובית מקדום סווג כשטח A.

==קישורים חיצוניים==

==הערות שוליים==

קטגוריה:נפת חברון
קטגוריה:הרשות הפלסטינית: יישובים
דייוויד קופרפילד (סדרה, 1966)

דייוויד קופרפילד (באנגלית: David Copperfield) היא סדרת טלוויזיה של ה-BBC בכיכובו של איאן מקלן בתפקיד דייוויד בעיבוד לרומן באותו שם מאת צ'ארלס דיקנס. שידור הסדרה החל בינואר 1966. עוד משתתפים בסדרה טינה פאקר בתפקיד דורה, פלורה רובסון בתפקיד בטסי טרוטווד, גורדון גוסטלו בדמות ברקיס, וכריסטופר גארד בתפקיד דייוויד בילדותו. את התסריט כתב וינסנט טילסלי.

בשידור הראשון צפו בסדרה יותר מ-12 מיליון צופים. נותרו רק ארבעה פרקים מתוך 13 פרקי הסדרה.

==צוות השחקנים==
* איאן מקלן – דייוויד קופרפילד
** כריסטופר גארד – דייוויד הילד
* טינה פאקר – דורה ספנלו
* פלורה רובסון – בטסי טרוטווד
* האנה גורדון – אגנס ויקפילד
* לילה קיי – פגוטי
* ג'וס אקלנד – מר פגוטי
* קלייב פרנסיס – טומי טרדלס
* נואל ג'ונסון – מר ויקפילד
* ביל פרייזר – מר מיקובר
* קולין ג'יבונס – אוריה היפ
* ג'ודי פרפיט – רוזה דרטל

==קישורים חיצוניים==

* [https://web.archive.org/web/20110901040140/http://ftvdb.bfi.org.uk/sift/series/29077 הסדרה "דייוויד קופרפילד"] באתר מכון הסרטים הבריטי

==הערות שוליים==

קטגוריה:סרטים המבוססים על דייוויד קופרפילד
קטגוריה:סדרות טלוויזיה בריטיות שעלו לשידור בשנות ה-1960
קטגוריה:סדרות דרמה בריטיות
פורד טאונוס P5

פורד טאונוס P5 (בגרמנית: Ford Taunus P5) היא מכונית סלון, מתוצרת יצרנית הרכב Ford-Werke GmbH, (פורד גרמניה), חברת בת של קונצרן הרכב פורד, אשר יוצרה בין השנים 1964–1967.

דגמי "פורד טאונוס P5" קרויים גם "Ford Taunus 17M", ו"Ford Taunus 17M P5", ו-Ford Taunus 20M", ו"Ford Taunus 20M P5".

דגמי "פורד טאונוס P5" יוצרו במגוון תצורות (2 דלתות, 4 דלתות, קופה, קבריולה, וסטיישן).

==פורד טאונוס P5==
* דגמי "פורד טאונוס P5" יוצרו בגרמניה, בלגיה ופורטוגל.
* דגמי הקבריולה נבנו על ידי "Karl Deutsch GmbH".
* מנועי "פורד טאונוס P5" בנפח 1,699 סמ"ק הורכבו בדגמי מאטרה 530 הצרפתית.
* תאוצת דגם "פורד טאונוס P5" בין 0–100 קמ"ש היא 19.5 שניות (למנוע V4 צילינדרים, 1,498 סמ"ק, המפיק 60 כ"ס)
* תאוצת דגם "פורד טאונוס P5" בין 0–100 קמ"ש היא 17.5-20.5 שניות (למנוע V4 צילינדרים, 1,699 סמ"ק המפיק 65 כ"ס)
* תאוצת דגם "פורד טאונוס P5" בין 0–100 קמ"ש היא 16.0-19.0 שניות (למנוע V4 צילינדרים, 1,699 סמ"ק המפיק 70 כ"ס)
* תאוצת דגם "פורד טאונוס P5" בין 0–100 קמ"ש היא 14.5-19.0 שניות (למנוע V6 צילינדרים, 1,998 סמ"ק המפיק 85 כ"ס)
* תאוצת דגם "פורד טאונוס P5" בין 0–100 קמ"ש היא 14.0-18.0 שניות (למנוע V6 צילינדרים, 1,998 סמ"ק המפיק 90 כ"ס)

==תצורות פורד טאונוס P5==
* סלון - 2 דלתות
* סלון - 4 דלתות
* קבריולה - 2 דלתות
* קופה - 2 דלתות
* סטיישן (קומבי) - 3 דלתות
* סטיישן (קומבי) - 5 דלתות

== תמונות ==
<gallery mode="packed" heights="90">
קובץ:Ford P5 front 20120622.jpg | פורד טאונוס P5
קובץ:1966 Ford Taunus 20 M TS.jpg | פורד טאונוס P5 (דגם 20m), מודל "TS", שנת 1966 - קופה
קובץ:Ford Taunus 20M (5966774254).jpg | פורד טאונוס P5 (דגם 20m)
קובץ:Ford Taunus 17 M Turnier (3956656959).jpg | פורד טאונוס P5 (דגם 17m) - סטיישן
קובץ:Ford Taunus 20M (1965) pic2.JPG | פורד טאונוס P5 (דגם 20m), שנת 1965 - סטיישן
קובץ:Ford Taunus 20M (1965) pic1.JPG | פורד טאונוס P5 (דגם 20m), שנת 1965 - סטיישן
קובץ:Ford Taunus 17m P5 - Flickr - granada turnier.jpg | פורד טאונוס P5 (דגם 17m) - מבט ללוח מחוונים
קובץ:Ford Taunus 17m P5 - Flickr - granada turnier (2).jpg | פורד טאונוס P5 (דגם 17m) - מבט לתא הנהג
קובץ:1966 Ford Taunus 20M TS Cabriolet (15675791016).jpg | פורד טאונוס P5 (דגם 20m), שנת 1966 - קבריולה
קובץ:Ford 20 M P 5 Cabriolet von Deutsch 1965 Heck.JPG | פורד טאונוס P5 (דגם 20m), שנת 1965 - קבריולה
קובץ:Ford Taunus P5.jpg | פורד טאונוס P5
קובץ:Ford 20M TS red hr.jpg | פורד טאונוס P5 (דגם 20m)
קובץ:Ford 17 M dutch licence registration AL-31-50 pic3.JPG | פורד טאונוס P5 (דגם 17m)
קובץ:Ford 17M (P5) profile.jpg | פורד טאונוס P5 (דגם 17m)
קובץ:MHV Ford Taunus P5.jpg | פורד טאונוס P5
</gallery>

==ראו גם==
* פורד
* פורד טאונוס G93A
* פורד טאונוס P2
* פורד טאונוס P3
* פורד טאונוס P6
* טאונוס 12M
* טאונוס 20M
* פורד טאונוס TC
* פורד גרנדה

==לקריאה נוספת==
* [http://www.ford-m-modelle.de/ סדרת m פורד] (ford-m-modelle)

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-1964
קטגוריה:כלי רכב המורכבים בגרמניה
קטגוריה:כלי רכב המיוצרים בבלגיה
קטגוריה:כלי רכב המיוצרים בפורטוגל
קטגוריה:מכוניות סטיישן
קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
P5
כריס הריסון

כריסטופר "כריס" בריאן הריסון (באנגלית: Christopher Bryan "Chris" Harrison, נולד ב-26 ביולי 1971) הוא מנחה טלוויזיה אמריקאי. מוכר בשל הנחיית תוכנית המציאות "הרווק", כבר 23 עונות.

==ביוגרפיה==
הריסון נולד בדאלאס, טקסס. את לימודיו התיכוניים סיים בשנת 1989 בבית הספר "תיכון היילאנדס", ולאחר מכן למד באוניברסיטת אוקלהומה סיטי, לשם התקבל עם מלגת כדורגל.

=== קריירה ===
מ-1993 ועד 1999 עבד ככתב ספורט בערוץ טלוויזיה מקומי באוקלהומה ועבד גם בערוץ ספורט שעוסק ברכיבת סוסים.

משנת 2002 מנחה הריסון את התכנית המציאות המצליחה "הרווק", ממנה קיבל את עיקר פרסומו, ושנה לאחר מכן ב-2003 החל להנחות את התכנית המקבילה "הרווקה" כבר 15 עונות, ובשנת 2014 את הספין אוף "הרווק בגן עדן", שנכון להיום עומדת על 6 עונות.

בשנת 2005 הנחה הריסון את טקס מיס אמריקה, ושב להנחות אותו שוב בשנים 2011–2013 לצדה של בורק ברק בשנים 2014–2015 לצדה של לארה ספנסר וב-2016 שוב לצדה של ברק.

בשנת 2008 הנחה את טקס פרסי המוזיקה האמריקאית בשידור חי, כשלצידו הנחתה ניקול שרזינגר.

בשנת 2015 החל להנחות את הגרסה האמריקאית לשעשועון "מי רוצה להיות מיליונר?", כאשר הריסון החליף את טרי קרוז בתפקיד. הריסון הנחה את התכנית מהעונה ה-14, עד לביטולה בתום העונה ה-17 ב-2019.

=== חיים אישיים ===
ב-1994 נישא לבת זוגו עוד מימי הקולג', גוון הריסון. יש להם שני ילדים. במאי 2012, לאחר 18 שנות נישואים, הריסון ואשתו הודיעו שהם מתגרשים. נכון ל-2018, הריסון בזוגיות עם העיתונאית לורן זימה.

==קישורים חיצוניים==

* 

קטגוריה:מנחי טלוויזיה אמריקאים
קטגוריה:מנחי תחרויות יופי
קטגוריה:בוגרי אוניברסיטת אוקלהומה סיטי
קטגוריה:אמריקאים שנולדו ב-1971
פורד טאונוס TC

פורד טאונוס TC (בגרמנית: Ford Taunus TC) היא מכונית משפחתית מתוצרת יצרנית הרכב Ford-Werke GmbH, (פורד גרמניה), חברת בת של קונצרן הרכב פורד, אשר יוצרה בין השנים 1970–1982.

דגם ה"פורד טאונוס TC" התבסס על דגם פורד קורטינה שיוצר בבריטניה, ולכן היה קרוי "פורד טאונוס TC" כאשר פירוש "TC" הוא "טאונוס-קורטינה".

בנוסף לייצור דגם "פורד טאונוס TC" בגרמניה, הדגם יוצר גם בבלגיה, טורקיה (על ידי "Ford Otosan" בין השנים 1994-1984), וארגנטינה (בין השנים 1974-1984).

דגם "פורד טאונוס TC" שווק בישראל בתצורות סדאן 4 דלתות וקופה 2 דלתות, עם מנועי 1,600 סמ"ק.

בשנת 1980 נבנתה יחידה בודדת מדגם "פורד טאונוס TC" בתצורת קבריולה.

==סדרות "פורד טאונוס TC"==
* Ford Taunus TC / GBTK (יוצר בין השנים 1970-1975)
* Ford Taunus TC2 /GBTS (יוצר בין השנים 1976-1979)
* Ford Taunus TC3 /GBFS (יוצר בין השנים 1979-1982)

==תצורות "פורד טאונוס TC"==
* סדאן - 2 דלתות
* סדאן - 4 דלתות
* קופה - 2 דלתות, (יוצר בין השנים 1970-1975)
* סטיישן - 5 דלתות

==ייצור "פורד טאונוס TC"==
* 1970 - 59,821 יחידות
* 1971 - 253,283 יחידות
* 1972 - 233,366 יחידות
* 1973 - 245,955 יחידות
* 1974 - 138,357 יחידות
* 1975 - 181,530 יחידות
* 1976 - 284,527 יחידות
* 1977 - 285,384 יחידות
* 1978 - 264,774 יחידות
* 1979 - 256,884 יחידות
* 1980 - 173,295 יחידות
* 1981 - 201,409 יחידות
* 1982 - 117,426 יחידות

== תמונות ==
<gallery mode="packed" heights="110">
קובץ:Ford Taunus 1300 L (1972), Dutch licence registration DM-18-82, pic4.JPG | פורד טאונוס TC, דגם "1300 L", סדאן 2 דלתות, שנת 1972 
קובץ:1971 Ford Taunus Coupé 1600 L (15870724706).jpg | פורד טאונוס TC, דגם "1600 L", קופה, שנת 1972 
קובץ:Ford Taunus 7.JPG | פורד טאונוס TC, דור ראשון - מבט לתא הנהג ולוח מחוונים
קובץ:Ford Taunus 1972.jpg | פורד טאונוס TC, שנת 1972, דור ראשון
קובץ:Ford Taunus 1.3 L aka Ford Taunus TC2 2 door.jpg | פורד טאונוס TC, דגם "1.3 L", דור שני
קובץ:Ford Taunus 1.6 TC2 ca 1978 Schaffen-Diest 2012.jpg | פורד טאונוס TC, דגם "1.6 TC2", שנת 1978, דור שני
קובץ:1978 Ford Taunus Turnier 1600 L (15699341095).jpg | פורד טאונוס TC, דגם "1.6 L", שנת 1978, דור שני - סטיישן
קובץ:1978 Ford Taunus Turnier 1600 L (15700940602).jpg | פורד טאונוס TC, דגם "1.6 L", שנת 1978, דור שני - סטיישן
קובץ:Ford Taunus TC 2 door.jpg | פורד טאונוס TC, תצורת 2 דלתות, דור שלישי
קובץ:1980 Ford Taunus TC 1.6 Van (15513912978).jpg | פורד טאונוס TC, דור שלישי - סטיישן
קובץ:Szczecin Ford Taunus.jpg | פורד טאונוס TC, תצורת 4 דלתות, דור שלישי
קובץ:Taunusfordinuti.JPG | פורד טאונוס TC, דור שלישי - מבט לתא הנהג
</gallery>

==ראו גם==
* פורד
* פורד טאונוס G93A
* פורד טאונוס P2
* פורד טאונוס P3
* פורד טאונוס P5
* טאונוס 12M
* טאונוס 20M

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-1970
קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
TC
קטגוריה:כלי רכב גרמניים
קטגוריה:כלי רכב המיוצרים בארגנטינה
קטגוריה:כלי רכב המיוצרים בטורקיה
קטגוריה:כלי רכב המיוצרים בבלגיה
הפיגוע ברכבת בפורטלנד

הפיגוע ברכבת בפורטלנד (העיר הגדולה באורגון, ארצות הברית), התרחש ב-26 במאי 2017. בפיגוע נרצחו שני גברים ואדם נוסף נפצע בדקירות סכין, לאחר שהתוקף קרא קריאות גזעניות ואנטי-מוסלמיות כלפי שתי נערות ברכבת הקלה.

פוליטיקאים רבים וארגוני זכויות האדם התייחסו לפיגוע כאל אירוע משמעותי, וחלקם אמרו שהוא מייצג עלייה בפשעי שנאה ותקריות גזעניות ואסלאמופוביות בארצות הברית.

==הפיגוע==
הפיגוע ברכבת בפורטלנד (אורגון) התרחש ב-26 במאי 2017, בסביבות השעה 16:30. על פי דו"ח משטרת פורטלנד, ג'רמי ג'וזף כריסטיאן נסע ברכבת הקלה מקס בשעת העומס, והחל לצעוק "דברי שטנה כלפי מגוון עדות ודתות", ובפרט כלפי מוסלמים. נוסעים ניסו להורידו מהרכבת, ואז החל לצעוק כלפי שתי נערות, אחת מוסלמית ואחת שחורה לא-מוסלמית, קריאות גנאי, בהן "תחזרו לערב הסעודית", "תצאו מהארץ שלי", וכן "צריך להרוג את כל המוסלמים." עקב קריאות אלה נחלצו לעזרת הנערות שלושה גברים - ריקי ג'ון בסט, טלייסין מירדין נמקאי-מץ', ומיכה דוד-קול פלטשר - בניסיון להרגיע את הרוחות.

על פי עדי ראייה, בעימות בין הצדדים פלטשר דחף קלות את כריסטיאן, והוא אמר: "אם תיגע בי שוב, אני אהרוג אותך." אז שלף אולר ודקר את שלושת הגברים בצווארם. בסט ומץ' מתו מפצעיהם.

לאחר שהרכבת עצרה בתחנה עצרו כוחות משטרה את כריסטיאן.

==החשוד בפיגוע==
ג'רמי ג'וזף כריסטיאן, בן 35, הורשע במאי 2002 בחטיפה ושוד חמוש בקיוסק, ונגזרו עליו 90 חודשי מאסר. בשנת 2010 נעצר על אחזקת כלי נשק ורכוש גנוב, אבל האשמות אלה בוטלו מאוחר יותר. ברשתות חברתיות נהג להזדהות עם ארגוני הימין האלטרנטיבי, וכן הביע דעות נאו-נאציות ואנטישמיות. הוא הגדיר את עצמו כתומך בלאומנות לבנה.

יום לפני הפיגוע הוא התפרע ברכבת וזרק בקבוק על אישה שחורה, שבתגובה הגנה על עצמה בתרסיס פלפל.

בזמן מעצרו אמר: "דקרתי כמה (קללות הושמטו) בצוואר... אני יכול למות בכלא כאדם מאושר", וכן קרא קריאות נגד ליברליזם. בדיון הארכת המעצר הוא טען שפעל מתוך הגנה עצמית, וצרח באולם בית המשפט: "אתה קורא לזה טרור, אני קורא לזה פטריוטיזם" וכן קרא: "מוות לאנטיפה!"

==תגובות==
זרי פרחים, שהונחו לזכר קורבנות התקיפה, בתחנת הרכבת הקלה
למחרת האירוע התאספו מאות אנשים ליד תחנת הרכבת וערכו עצרת זיכרון לזכר קורבנות התקיפה. בשלושה אירועי התרמה נאספו מיליון דולר לסיוע למשפחות הקורבנות.

הקהילה המוסלמית בפורטלנד הביעה תודה על תמיכת הציבור בה בעקבות הפיגוע. אחד ממנהיגי הקהילה הזכיר מקרה רצח על רקע גזעני משנת 1988 שבו נרצח מלוגטה סרו , סטודנט מאתיופיה, בידי קבוצת גלוחי ראש.

אחת הנערות שעליה איים כריסטיאן אמרה לאחר האירוע שהיא אסירת תודה לגברים שניסו להגן עליה.

פוליטיקאים רבים גינו את הפיגוע, בהם גם נשיא ארצות הברית דונלד טראמפ. הפיגוע נדון בהרחבה על ידי ארגוני זכויות האדם, שחלקם אמרו שהוא מייצג עלייה בפשעי שנאה ותקריות גזעניות ואסלאמופוביות בארצות הברית.

==קישורים חיצוניים==
* 
* 
* 
* 

קטגוריה:ארצות הברית: גזענות
קטגוריה:פשעי שנאה בארצות הברית
קטגוריה:2017 בארצות הברית
קטגוריה:פשע באורגון
קטגוריה:פורטלנד
קטגוריה:טרור ימין רדיקלי בארצות הברית
פונקציה אינטגרבילית בהחלט

פונקציה ממשית f היא אינטגרבילית בהחלט אם פונקציית הערך המוחלט <math>\ |f|</math> היא פונקציה אינטגרבילית. כל פונקציה אינטגרבילית בהחלט היא בפרט אינטגרבילית. הגדרה דומה חלה על פונקציה מרוכבת.

== אינטגרביליות לפי רימן ==

פונקציה עשויה להיות אינטגרבילית לפי רימן אבל לא אינטגרבילית בהחלט, כגון <math>\ f(x) = \frac{\sin(\pi x)}{x}</math> בטווח <math>\ [1,\infty)</math>.

== אינטגרביליות לפי לבג ==

בתורת המידה, האינטגרל של פונקציה חיובית מוגדר כסופרימום האינטגרלים של הפונקציות הפשוטות החסומות על ידה. האינטגרל של פונקציה ממשית f מוגדר כהפרש <math>\ \int f^+ - \int f^-</math>, כאשר <math>\ f^+ = \max(f,0)</math> ו-<math>\ f^- = \max(-f,0)</math> הן המרכיב החיובי והשלילי, בהתאמה; הפונקציה אינטגרבילית בתנאי ששני המרכיבים אינטגרביליים. ממילא, האינטגרל של הערך המוחלט הוא <math>\ \int |f| = \int f^+ + \int f^-</math>, כך שהערך המוחלט אינטגרבילי לפי לבג אם ורק אם הפונקציה עצמה אינטגרבילית.

==קישורים חיצוניים==
* 

קטגוריה:פונקציות ממשיות ומרוכבות
איש מצליח (סידור)

איש מצליח הוא סידור תפילה נפוץ, בהוצאת מכון הרב מצליח שעל יד ישיבת כסא רחמים, בעריכת הרב אדיר עמרוצי ע"פ שיטתו ונוסחאותיו של הרב מאיר מאזוז, אביו הרב מצליח מאזוז, ושיטתו בדקדוק של אחד מזקני רבני ג'רבא, הרב שאול הכהן בספרו לחם הביכורים. הסידור הוא בנוסח עדות המזרח על פי מסורתם של יהודי צפון אפריקה.

==מאפיינים==
הסידור מתאפיין בטיפוגרפיה פשוטה, הכוללת שימוש בגופן "פרנק-ריהל" באותיות מוגדלות, סימון הבדלים בין שוא נע לשוא נח, בין קמץ קטן לקמץ רחב, הבחנה בין דגש קל לדגש חזק, כוונת שמות ה' ועוד.

בסוף הסידור מופיע קונטרס "לאוקמי גרסה" מאת הרב מאזוז, ובו רשימה של הכרעות הנוסח לפי שיטתם.

בנוסף לסידור הרגיל, יצאו מחזורי תפילה לחגים, ותיקון קוראים.

===שינויים ויחודיות בנוסח התפילה===
* שינוי הדקדוק בתפילה על פי לשון המקרא – בנוסח עדות המזרח, הסיומת הדקדוקית ללשון נוכח מנוקדת לרוב - ָךְ, על פי לשון חז"ל. לשיטת הרב מאזוז, צורה זו אינה מתאימה לנוסח התפילה המבוסס ברובו על נוסח המקרא, ולכן בסידור זה שונתה הסיומת לנוכח ל-ךָ, בהתאם ללשון המקרא (מלבד המילים בָּךְ, עִמָּךְ, לָךְ, ואִתָּךְ שגם בתנ"ך מופיעות עם שווא בצורת הפסק). שינוי דומה עשה בסידורי נוסח אשכנז, כמה מאות שנים קודם לכן, ר' שבתי סופר.
* הפיוט ידיד נפש מובא על פי כתב יד המחבר, ר' אלעזר אזכרי.
*ב"עלינו לשבח", נכתב "ולא גורלנו ככל המונם" במקום "וגורלנו".

==ביקורת==
מטרת הסידור ביציאתו הייתה ליצור סידור שתואם את שיטת חלק גדול מהראשונים (כדוגמת הבית יוסף), והתקבל בברכה על ידי רבנים חשובים כמו הרב עובדיה יוסף, הרב דב איסר הכהן קוק, הרב שלמה משה עמאר, הרב יצחק ברדא (על אף שרק הרב ברדא תמך בשיטתו). מלבד זאת, הוא גם עורר ביקורת רבה מצד רבנים אחרים שנקטו כשיטת החיד"א שאין לשנות את הנוסחאות המקובלות בתפילה.

== לקריאה נוספת ==

* ראובן גפני, פותח סידור: מסע בעולמם של סידורי ארץ ישראל בעת החדשה, אלון שבות תשפ"ב, עמ' 88–90.

==קישורים חיצוניים==
* אגודת משמר-הקודש, [https://www.google.co.il/url?sa=t&rct=j&q=&esrc=s&source=web&cd=2&cad=rja&uact=8&ved=0ahUKEwit8pGpt7nYAhUKLewKHc05AQ4QFggtMAE&url=https%3A%2F%2Fforum.otzar.org%2Fdownload%2Ffile.php%3Fid%3D41669&usg=AOvVaw3jUyDdxx6NvOR-CSK6xaaZ לגדור-פרץ, מאמרים ומכתבים] - טענות נגד הסידור
* מכון "שלהבת יוסף", [https://forum.otzar.org/download/file.php?id=99071 קונטרס נקדישך ונעריצך] - טענות דקדוקיות נגד הסידור
*הרב מרדכי מאזוז, [https://forum.otzar.org/download/file.php?id=41876 טעות לעולם חוזרת ] - טענות בעד הסידור

==הערות שוליים==

קטגוריה:סידורים
סידור
אוגניה פרידמן

פוסטר מתערוכה תפחה שנערכה בוורשה
אוגניה פרידמן (בפולנית: Eugenia Frydman) הייתה שחיינית וקופצת למים פולנייה-יהודייה, אלופת פולין בשחייה ו-3 פעמים סגנית אלופת פולין בקפיצה למים ממקפצה וממגדל. 

== ביוגרפיה ==
פרידמן התאמנה בקבוצת מכבי ורשה. בשנת 1924 זכתה באליפות פולין בשחייה. המועדון שלה זכה במקום השני באליפות ורשה בשחייה בשנים 1926, 1927, 1929 - 1931.

בשנת 1928 קבוצתה מכבי ורשה פרשה מאליפות ורשה בגלל אפליה בשיפוט, והיא החליטה לעשות מופע ראווה של קפיצות למים מגשר אלכסנדריה שעל נהר הוויסלה לעיניהם של כעשרת אלפים צופים משני צידי הנהר. במופע לקחו חלק 6 קופצים, 4 גברים ו-2 נשים, בהם היו פרידמן ואדוארד טירמונד. הקפיצה הייתה מגובה של 14.5 מטר.

== קישורים חיצוניים ==

* 
* [https://www.wprost.pl/sztuka-foto/323111/zydowscy-sportowcy-warszawy-fotograficzne-remaki-tadeusza-rolkego.html Jewish athletes in Warsaw. Tadeusz Rolke's photographic remakes], wprost 18 במאי 2012 

קטגוריה:שחייניות פולניות
קטגוריה:שחייניות יהודיות
קטגוריה:יהודיות פולניות
קטגוריה:יהודים בשואה: פולין
פורד טאונוס P6

פורד טאונוס P6 (בגרמנית: Ford Taunus P6) היא מכונית משפחתית מתוצרת יצרנית הרכב Ford-Werke GmbH, (פורד גרמניה), חברת בת של קונצרן הרכב פורד, אשר יוצרה בין השנים 1966–1970.

דגם "פורד טאונוס P6" קרוי גם "Ford Taunus 12M", ו-"Ford Taunus 15M" אשר יוצרו בין השנים 1966–1970.

סך הכול יוצרו 665,187 יחידות.

==דגמי "פורד טאונוס P6"==
* "Ford Taunus 12M" - סדרה ראשונה (יוצר בין השנים 1966–1967)
* "Ford Taunus 15M" - סדרה ראשונה (יוצר בין השנים 1967–1970)
* "Ford Taunus 12M" - סדרה שנייה (יוצר בין השנים 1966–1967)
* "Ford Taunus 15M" - סדרה שנייה (יוצר בין השנים 1967–1970)

==תצורות פורד טאונוס P6==

* סדאן - 2 דלתות
* סדאן - 4 דלתות
* קופה - 2 דלתות
* סטיישן - 3 דלתות

== תמונות ==
<gallery mode="packed" heights="100">
קובץ:Ford Taunus P6 12M 2-door 01.jpg | פורד טאונוס P6 (טאונוס 12M)
קובץ:Ford Taunus P6 contrasting backends.jpg | פורד טאונוס P6
קובץ:Taunus 12m.jpg | פורד טאונוס P6 (טאונוס 12M) בתצורת 2 דלתות
קובץ:Ford12m-1Serie-Armaturenbrett.jpg | פורד טאונוס P6 (טאונוס 12M) - מבט לתא הנהג ולוח מחוונים
קובץ:MHV Ford 12m P6 01.jpg | פורד טאונוס P6 (טאונוס 12M) בתצורת 2 דלתות
קובץ:2015-09-08-Ford-Taunus-12M-3.jpg | פורד טאונוס P6
קובץ:Ford Taunus-15M 1967 Front-view.JPG | פורד טאונוס P6 (טאונוס 15M), בתצורת 4 דלתות
קובץ:Ford Taunus, Dutch registration 17-72-DS pic-6.JPG | פורד טאונוס P6 (טאונוס 15M), בתצורת 4 דלתות
קובץ:Ford Taunus 15M P6 - Flickr - Joost J. Bakker IJmuiden.jpg | פורד טאונוס P6 (טאונוס 15M), בתצורת 2 דלתות
קובץ:15m-P6.jpg | פורד טאונוס P6 (טאונוס 15M), בתצורת קופה
קובץ:Ford OBT-054 p2.jpg | פורד טאונוס P6 (טאונוס 15M), בתצורת קופה
</gallery>

==ראו גם==
* פורד
* פורד טאונוס G93A
* פורד טאונוס P2
* פורד טאונוס P3
* פורד טאונוס P5
* טאונוס 12M
* טאונוס 20M
* פורד טאונוס TC

==לקריאה נוספת==
* [http://www.ford-m-modelle.de/ סדרת m פורד] (ford-m-modelle)

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-1966
קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
P6
קטגוריה:כלי רכב המורכבים בגרמניה
הר אודלום

הר אוֹדְלוּם (באנגלית: Mount Odlum) הוא הר הממוקם על קו פרשת המים של אמריקה, בהרי הרוקי הקנדיים. ההר ממוקם ברכס אלק, על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 2,753 מטרים מעל פני הים.

==היסטוריה==
===מקור השם===
שמו של ההר ניתן לו בשנת 1917 והוא נקרא על שם בריגדיר גנרל ו. וו. אודלום (V. W. Odlum).

== קישורים חיצוניים ==
* [https://web.archive.org/web/20160303190049/http://www.peakfinder.com/peakfinder.ASP?PeakName=Mount+Odlum מידע היסטורי וגאוגרפי על הר אודלום] באתר peakfinder
* [https://bivouac.com/MtnPg.asp?MtnId=37602 מידע גאוגרפי והיסטורי]
* [https://mapcarta.com/24509930 תצלום לוויין של הר אודלום]
* [https://www.yr.no/place/Canada/Alberta/Mount_Odlum/ תחזית מזג אוויר עדכנית להר אודלום]
** [https://www.yr.no/place/Canada/Alberta/Mount_Odlum/statistics.html סטטיסטיקות מזג אוויר להר אודלום]
* [https://www.mountain-forecast.com/peaks/Mount-Odlum נתוני מזג אוויר עדכניים בהר אודלום, לפי גובה]

==הערות שוליים==

אודלום
אודלום
הר לומיס

הר לוּמִיס (באנגלית: Mount Loomis) הוא הר הממוקם על קו פרשת המים של אמריקה, ברכס אלק שבהרי הרוקי הקנדיים, על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 2,798 מטרים מעל פני הים.
==היסטוריה==
===מקור השם===
שמו של ההר ניתן לו בשנת 1918, והוא נקרא על שם סר פרדריק אוסקר וורן לומיס (Frederick Oscar Warren Loomis) ששירת כמייג'ור גנרל במלחמת העולם הראשונה.

==לקריאה נוספת==
<div class="mw-content-ltr">
* Andrew Nugara, [https://books.google.co.il/books?id=2gUe05L_7i4C&pg=PA138&lpg=PA138&dq=Mount+Loomis&source=bl&ots=LbiyrBk0ib&sig=mfMO8k7HATDHYQq8Cku_V2ilJBc&hl=en&sa=X&ved=0ahUKEwjskZmLsrnYAhWFblAKHWMtAfQ4ChDoAQgmMAA#v=onepage&q=Mount%20Loomis&f=false More Scrambles in the Canadian Rockies], בעמ' 138
</div>
== קישורים חיצוניים ==
* [https://web.archive.org/web/20160303183714/http://www.peakfinder.com/peakfinder.ASP?PeakName=Mount+Loomis מידע גאוגרפי והיסטורי על הר לומיס] באתר peakfinder
* [https://bivouac.com/MtnPg.asp?MtnId=775 מידע על הר לומיס]
* [http://www.summitsearch.org/places/mount-loomis הר לומיס] באתר summitsearch
* [https://www.mountain-forecast.com/peaks/Mount-Loomis נתוני מזג אוויר להר לומיס, לפי גובה]
* [https://www.yr.no/place/Canada/British_Columbia/Mount_Loomis/ נתוני מזג אוויר עדכניים להר לומיס]
** [https://www.yr.no/place/Canada/British_Columbia/Mount_Loomis/statistics.html סטטיסטיקות מזג אוויר להר לומיס]

==הערות שוליים==

קטגוריה:אלברטה: הרים
קטגוריה:קולומביה הבריטית: הרים
אלגורב

{| align="left"
|

|-
|

|עוצמת הארה=0.1
|טמפרטורה=5,010
|גיל=90-40
|כוכבים נלווים=אלגורב A
}}
|}

אַלְגוֹרָבּ (מערבית: الغراب "אל-ע'וּראבּ" - העורב) או δ בעורב הוא הכוכב השלישי בבהירותו בקבוצת הכוכבים עורב עם בהירות נראית מדרגה 2.94. במרחק זוויתי של כ-2.6 מעלות מדרום-דרום-מערב לכוכב נמצאת הערפילית הפלנטרית NGC 4361 ובמרחק זוויתי של כ-5.5 מעלות מצפון-צפון-מזרח לו נמצאת גלקסיית הסומבררו.

==תכונות==
אלגורב הוא תת-ענק לבן-כחלחל מסוג ספקטרלי A0 IV (לפעמים מסווג גם ככוכב הסדרה הראשית כחול מסוג ספקטרלי B9.5 V) שנמצא במרחק של כ-87 שנות אור ממערכת השמש. מסתו כ-2.6 מסות שמש, רדיוסו כ-2.4 רדיוסי שמש וטמפרטורת פניו כ-10,500 קלווין. הוא מאיר בעוצמה של פי 40 מעוצמת ההארה של השמש באור נראה, אך מכיוון שטמפרטורת פניו גבוהה מזו של השמש, חלק משמעותי מקרינתו היא בתחום העל-סגול כך שעוצמת ההארה הכוללת שלו היא יותר מפי 50 מעוצמת ההארה של השמש. גילו של אלגורב מוערך בכ-200 מיליון שנים והוא נמצא ככל הנראה לקראת סיומו של שלב ההיתוך של מימן להליום בליבתו, והוא צפוי להתנפח ולהתקרר עד שיהפוך לענק אדום.

במרחק זוויתי של כ-24 שניות קשת מאלגורב יש כוכב נוסף עמום בהרבה שנקרא אלגורב B, שנראה שיש לו תנועה עצמית ומהירות רדיאלית דומות לאלו של אלגורב, ולכן הם ככל הנראה קשורים זה לזה. אם הם אכן קשורים, הם מקיפים זה את זה במרחק של כ-650 יחידות אסטרונומיות ובזמן הקפה של לפחות 9,400 שנים.

===תכונות אלגורב B===
אלגורב B הוא כוכב הסדרה הראשית כתום מסוג ספקטרלי K0 V עם מסה של כ-80% ממסת השמש ורדיוס של כ-75% מרדיוס השמש. טמפרטורת פניו כ-5,000 קלווין והוא מאיר בעוצמה של עשירית מעוצמת ההארה של השמש באור נראה, אך רוב קרינתו היא בתחום התת-אדום כך שעוצמת הארתו הכוללת היא כשליש מעוצמת ההארה של השמש. אלגורב B פולט יותר קרינה תת-אדומה מהצפוי לכוכב מסוגו, ככל הנראה תוצאה של מעטפת אבק שמקיפה אותו, בולעת חלק מהאור הנראה ופולטת קרינה תת-אדומה. קיומה של המעטפת מצביע על כך שככל הנראה זהו כוכב צעיר שעוד לא הספיק לאסוף את כל החומר שבסביבתו. גילו מוערך ב-40–90 מיליון שנים, בין רבע לחצי מגילו של אלגורב ומשערים שהוא נמצא בסדרה הראשית זמן קצר יחסית ובעבר הוא היה כוכב T בשור. לא ברור ממה נובע הפרש הגילאים בין הכוכבים ואיך ייתכן שהם נוצרו באותה סביבה בהפרש זמנים כה גדול.

==קישורים חיצוניים==
* [http://stars.astro.illinois.edu/sow/algorab.html אלגורב] באתר של ג'ים קלר
* 

==הערות שוליים==

קטגוריה:כוכבים כפולים
קטגוריה:תת-ענקים מסוג A
קטגוריה:כוכבי הסדרה הראשית מסוג K
קטגוריה:קבוצת הכוכבים עורב
הר טיריט

הר טִירִיט (באנגלית: Mount Tyrwhitt) הוא הר ברכס אלק שבהרי הרוקי הקנדיים, על קו פרשת המים של אמריקה, על הגבול בין פרובינציית קולומביה הבריטית ופרובינציית אלברטה שבקנדה (העובר לאורך קו פרשת המים באזור זה). גובהו של ההר 2,874 מטרים מעל פני הים.

ההר ממוקם בין הכביש המהיר 40 של אלברטה לבין מעבר אלק, דרומית מזרחית לאגם קאנאנאסקיס העליון. 

==היסטוריה==
===מקור השם===
שמו של ההר ניתן לו ב-23 בפברואר 1918 והוא נקרא על שם אדמירל רג'ינלד טיריט, קצין בכיר בצי המלכותי הבריטי במהלך מלחמת העולם הראשונה.
===טיפוס על ההר===
הראשונים שטיפסו על ההר היו הוראס "רסטי" וסטמורלנד (Horace "Rusty" Westmorland), אלן קמפבל (Alan Campbell), ומדריך הטיפוס שלהם קונארד קיין (Conrad Kain), אנשי ועדת הגבולות הבינפרובינציאלית בשנת 1914.

<gallery>
File:Mount Tyrwhitt from Kananaskis Trail.jpeg|הר טיריט, תצלום משביל קאנאנאסקיסל
</gallery>

== קישורים חיצוניים ==
* [https://apps.gov.bc.ca/pub/bcgnws/names/25182.html הר טיריט] באתר ממשלת קולומביה הבריטית
* [https://web.archive.org/web/20160303195509/http://peakfinder.com/peakfinder.asp?PeakName=Mount+Tyrwhitt מידע היסטורי וגאוגרפי] באתר peakfinder
* [https://bivouac.com//MtnPg.asp?MtnId=777 מידע היסטורי וגאוגרפי על הר טיריט]
* [https://web.archive.org/web/20180103011706/https://www.peakware.com/peaks.php?pk=950 הר טיריט] באתר peakware
* [http://www.summitpost.org/mount-tyrwhitt/154374 מידע למטפסים על הר טיריט] באתר summitpost
* [http://www.trailpeak.com/index.jsp?con=trail&val=12475 מסלולי טיפוס ומידע למטפסים על הר טיריט] באתר trailpeak
* [https://virtualhiker.wordpress.com/2012/08/15/mount-tyrwhitt/ מסלולי טיפוס על הר טיריט] באתר virtualhiker
* [https://www.mountain-forecast.com/peaks/Mount-Tyrwhitt/forecasts/2874 תחזית מזג אוויר עדכנית להר טיריט - לפי גבהים]
* 

==הערות שוליים==

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:אלברטה: הרים
קטגוריה:קולומביה הבריטית: הרים
RAF-977

RAF-977 (ברוסית: РАФ-977) - היא מכונית בתצורות: מסחרית, ו-מיניבוס, בעלת הנעה 4x2, מתוצרת יצרנית הרכב Riga Autobus Factory (RAF) (בלטבית: Rīgas Autobusu Fabrika, ברוסית: Рижская автобусная фабрика) מהעיר ילגבה, לטביה, אשר יוצרה בין השנים 1958–1976,,

דגם "RAF-977" התבסס על דגם ה-"GAZ M21 וולגה"

דגם המיניבוס תוכנן ל-10 נוסעים.

==יצרנית הרכב "Riga Autobus Factory"==

* שנות פעילות 1949–1998
* יצרנית בתצורות: מסחריות ומיניבוסים
* מנהלה ומפעל: ילגבה, לטביה
* ראשי תיבות שם החברה: "RAF"
* חברת "Riga Autobus Factory" ייצרה תחת שם המותג "Latvija"

== תמונות ==
<gallery mode="packed" heights="110">
קובץ:РАФ-977ДМ «Латвия» на II Петербургском параде ретро-транспорта.jpg | דגם "RAF-977"
קובץ:RAF-977DM WGrabar.jpg | דגם "RAF-977"
קובץ:RAF-21A 'Afalina' on VDNH exhibition.JPG | דגם "RAF-977" מודל "21A 'Afalina"
קובץ:Távíró utca 3-5., a Ferenc távbeszélőközpont udvara. Fortepan 56051.jpg | דגם "RAF-977"
קובץ:RAF-977front.jpg | דגם "RAF-977"
קובץ:Logo of RAF.jpg | לוגו היצרן Riga Autobus Factory" (RAF)"
</gallery>
==ראו גם==
* RAF-2203

==קישורים חיצוניים==

* 
* 
* 

==הערות שוליים==

קטגוריה:כלי רכב שהושקו ב-1958
קטגוריה:מכוניות מסחריות
קטגוריה:מיניבוסים
קטגוריה:כלי רכב סובייטיים
איתי פינקי

איתי פינקי סטנדאפ מג'יק בהנחיית כנס
איתי פִּינקי (נולד ב-4 במרץ 1985) הוא אמן חושים וסטנד-אפ מג'יק ישראלי המתמחה באמנות הקסמים ומשלב קטעי סטנד-אפ בין קסמיו.

מלבד עבודתו כאמן, משמש כפרזנטור בערוצי הטלוויזיה השונים ובקמפיינים מסחריים וכמנחה כנסים בחברות אמדוקס, קומדע, צ'קמרקס וסייברארק<ref></ref>.

== ביוגרפיה ==
פינקי נולד ברמת השרון תחת השם איתי פינקיאל, לזוג הורים ארגנטינאים.

בגיל 17 החל להופיע במועדוני סטנד-אפ ברחבי הארץ בתור קוסם שמשלב קטעי הומור ובדיחות<ref></ref>.

=== סטנד-אפ מג'יק ===
בשנת 2010, כאשר היה בן 25, נסע לביקור בלאס וגאס, ארצות הברית, שם נחשף לאמנים פן וטלר ומק קינג (Mac_King) המשלבים בין עולם הסטנד-אפ לקסמים.

לאחר שהבין כי ניתן לשלב בין התחומים, החליט ליצור מופע סטנד-אפ מג'יק מקורי בישראל בו ישלב קטעי סטנד-אפ מקוריים משלו.

בשנת 2014, טס לשתי הופעות בעיר סופיה, בולגריה, שאחריהן הוזמן להתארח בערוץ bTV ולהתראיין במגזין התרבות, שמונה (Осем)<ref></ref>.

בשנת 2019, יצא לסיבוב הופעות ארצי עם המופע סטנד-אפ מג'יק והחל להופיע באופן קבוע במועדון סטנד-אפ פקטורי לצד אורי חזקיה, עפר שכטר, ארז שלם, שגיב פרידמן ואמנים נוספים<ref></ref>.

=== ליל המכשפים ===
בחודש מאי 2014, חבר ליזם דרור ליוור ויחד יצרו את מופע ליל המכשפים (Sorcerers Night) שדורג בשנת 2020 כמופע הטוב ביותר בישראל על פי אתר TripAdvisor<ref></ref><ref></ref><ref></ref>.

=== טלוויזיה ===
בשנת 2012, השתתף בתוכנית הריאליטי מי יפיל את המאסטר, הפיל את המאסטר מקס מייבן והגיע לשלב הגמר.

בסוף שנת 2012, הגיש פינה קבועה בתוכנית לחיות טוב בערוץ 2.

בשנת 2020, הגיש פינה קבועה של סטנדאפ מג'יק בתוכנית פותחים יום ברשת 13.

=== קמפיינים מסחריים ===
בשנת 2014, נבחר לפרזנטור בקמפיין למוצרי מותג הטיפוח אקס (AXE), מבית יוניליוור<ref></ref>.

בשנת 2016, נבחר לפרזנטור בקמפיין דיגיטלי לשיווק מכשירי הסלולר של המותג מייזו (MEIZU) מטעם רשת באג<ref></ref>.

בשנת 2018, נבחר לפרזנטור בקמפיין דיגיטלי של חברת הסטרט-אפ Here Mobility שצולם באירופה.

בשנת 2022, נבחר לפרזנטור בקמפיין של היחידה הטכנולוגית של התעשייה האווירית<ref></ref>.

==קישורים חיצוניים==

* 
* [https://www.youtube.com/channel/UCYTQTmxlniKebh6DiN8LnpA ערוץ היוטיוב הרשמי]
* [https://www.facebook.com/ITAIPINKIMAGIC/ עמוד הפייסבוק הרשמי]
*[https://www.instagram.com/itaipinki/ עמוד האינסטגרם הרשמי]

==הערות שוליים==

קטגוריה:קוסמים ישראלים
קטגוריה:סטנדאפיסטים ישראלים
קטגוריה:בוגרי תיכון אלון (רמת השרון)
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1985